Soċjetà Sant'Andi Il-vjaġġi twal iQ tal-id il-leminija. pW ta' San Gwann il-Battista L-istoriku tal-Ordni tal-Kavallieri ta' San Ġwann, Giacomo Bosio, fisser kif l-għadam tal-id il-leminija ta' San Ġwann Il-Battista waslu għandhom. Fl-1480 il-Kavallieri ta' San Ġwann kienu għelbu lit-Torok u ħadu 'l Rodi taħt idejhom. Bħala sinjal ta' sottomissjoni u ta' rieda tajba biex tirrenja l-paċi bejniethom, fl-1484 is-Sultan Tork Bajazet II għamel rigal lill-Gran Mastru ta' dak iż-żmien, Pierre D' Aubusson, f'Rodi. Dan ir-rigal wassalulu ma' kummissjoni speċjali taħt Cariati Bev, f'kaxxa tal- injam taċ-ċipress, minn ġewwa miksija bil-ħarir aħmar u dekorata minn barra, u fiha kien hemm l-għadam tal-id il-leminija ta' San Ġwann il-Battista. Meta rċieva r-rigal, il-Gran Mastru qabbad kummissjoni ta' diversi esperti biex imorru f'Kostantinopli biex jiċċekkjaw jekk dawk l-għadam kinux tassew ta' San Ġwann il-Battista u, milli jidher, wara tkixxif dwar kif ir-relikwji kienu ġew f'idejn it-Torok, issodisfaw ruħhom li l-għadam kien awtentiku. Ir-relikwja qabel waslet għand l-Ordni Membru mill-kummissjoni tal-Ordni kien il-Kavallier u Viċi Kanċillier Guglielmo Caorsino li ħalla miktub rapport ta' kif kienet l-istorja tar-relikwja tal-id ta' San Ġwann qabel ma waslet għand il-Gran Mastru. Għal mijiet ta' /85 snin ir-relikwja kienet tingħata qima fil-knisja ta' San Ġwann li kien bena l-Imperatur Ġustinjanu f'Biżanzju. Kien jingħad f'leġġenda li San Luqa l-Evanġelista kien ried iġorr miegħu l-fdalijiet ta' San Ġwann il-Battista minn fejn kien midfun f'Sebaste. Imma, billi dan ma kienx possibbli, ħa biss l-għadam tal-id il-leminija u mar ħallihom f'idejn l-Insara ta' Antjoka. Ħafna snin wara, Ġuljanu l-Apostata: ordna li l-Insara jiġu mrażżna, u r-relikwji li kellhom jiġu distrutti. Għalhekk l-Insara ħbew ir-relikwji sakemm Ġuljanu miet f'battalja band'oħra. Kienu nqalgħu ħafna leġġendi dwar dik ir-relikwja li kienu jgħidu li tagħmel il-mirakli u fl-għajdut tħalltu saħansitra d-draguni tal-ħrejjef. Kienu jgħidu wkoll li waqt il-proċessjoni tas-Salib, il-patriarka tal-post kien jgħolli r-relikwja ta' San Ġwann lejn il- kampanja u, jekk tinfetaħ il-bieba tar-relikwjarju jkun ifisser li se jkollhom ħsad tajjeb imma jekk le, ikun ħażin. Id-dekan tal-Knisja ta' Antijoka ħa r-relikwja ta' San Ġwann proċessjonalment għand l-Imperatur Kostantinu, renjant fuq l-Imperu Biżantin, u tqiegħdet fil-knisja ta' San Ġwann il-Battista f'Petra sakemm Kostantinopli waqgħet f'idejn it-Torok fl-1453. Is-Sultan Tork żamm ir-relikwji kollha mat-teżori tiegħu sakemm dik l-id ta' San Ġwann ġiet irregalata lill-Ordni fl-1484. Imma fl-1522 it-Torok irnexxielhom jgħelbu lill-Kavallieri u Rodi waqgħet taħt idejhom meta l-Gran Mastru kien L'Isle Adam. L-Ordni damet tiġġerra u tittallab għal tmien snin sakemm fl-1530 Karlu V tahom il-gżejjer Maltin u l-fortizza ta' Tripli. F'Malta ġabu magħhom kullma kellhom, fosthom ir- relikwji li fosthom kien hemm l-id ta' San Ġwann. Meta ġew Malta, l-Kavallieri għall-ewwel ħadu l-knisja ta' San Lawrenz tal- Birgu bħala l-knisja konventwali tagħhom u fiha kienu jesponu r-relikwji u l-ikoni fil-festi. Meta bnew il-Belt Valletta bdew jużaw il-knisja tal-Vitorja u, meta lestew il-knisja ta' San Ġwann u l-oratorju, komplew iċ-ċerimonji hemmhekk. Ir-relikwja u r-relikwjarju Ir-relikwja kienet mill-id il-leminija ta' San Ġwann il-Battista u kellha s-saba' l-kbir, il-werrej u tan-nofs. L-għadam kienu f'qafas tad-deheb mastizz li kien jiżen sbatax-il libbra u kellu erba' faċċati. It-tlitt-iswaba biss kienu jidhru wara l-ħġieġ. Fil-quċċata kellu d-djamanti u fuq is-salib ta' tmien ponot minbarra li kien hemm diversi djamanti, kien hemm ukoll ħaġar prezzjuż u aktar minn 130 perla. Il-ħaġar jidher li kien jikkonsisti minn żefiri, turkini u żmeraldi. Fuq l-erba' naħat tal-bażi tar-relikwjarju kien hemm xi skrizzjonijiet flimkien mal-arma tal-Gran Mastru Pierre D'Aubussan u d-data 1484. quddiem Erodi u fil-martirju tiegħu. Fl-1689, il-Gran Mastru Gregorio Carafa kien ordna f'Ruma biċċa xogħol massiva u artistika bħala tron biex fih iqiegħdu r-relikwja tad-driegħ ta' San Festa tas-Salvatur 2009 Ġwann. Qabel kien attribwit lil Bernini imma issa ġie aċċertat li ddisinjah Ciro Ferri. Inħadem tal-bronż u fidda ndurata f'għamla ta' urna b'anġlu mdaqqas jagħti qima fuq kull ġenb. Kienu jarmawh fuq l-altar tal-oratorju. Issa qiegħed għall-wiri fil-mużew tal- kon-kattidral fil-Belt. Fuq wieħed mis-swaba, fl-1759, kien tqiegħed ċurkett bid-djamanti, irregalat minn Sigismondo Piccolamini, Prijur ta' Barletta. Leġġenda popolari tagħtina x'nifhmu li meta Napuljun Bonaparte ġie Malta fl-1798 u ħataf taħt idejh dak kollu li kien prezzjuż, kien libes dan iċ-ċurkett f'sebgħu u żammu għalih. Ir-relikwja fil-festa Meta l-Kavallieri ġew Malta, ġabu għadd kbir ta' relikwji magħhom imma ma jistax jonqos li l-id ta' San Ġwann il-Battista, l-qaddis tal-istess Ordni, tingħata l-post l-aktar xieraq u prominenti. Meta l-kavallieri bnew il-knisja u l-oratorju tagħhom fil-Belt Valletta kienu jesponuha fuq l-altar tal-oratorju. Fit-23 ta' Ġunju, lejlet il-festa ta' San Ġwann, kienu jiddekoraw il-knisja kollha u kienu jikkonkorru bosta nies biex jarawha, filwaqt li fl-ibliet u l-irħula kienu jinxtegħlu bosta ħġejjeġ bħalma kien isir il-Belt. L-ordni kienet ittella' l-bnadar fuq il-kampnari tal-knisja, fuq il-palazz, il-bereg u bini ieħor. Fit-toroq minn fejn kellha tgħaddi l-proċessjoni bir- relikwja kienu jdendlu arazzi apposta, jifirxu t-tapiti u jordnaw mixegħla. Kien hemm l-obbligu li f'dawn it-toroq kulħadd kellu jżejjen taħt piena ta' kastigi qawwija (eżentati biss dawk verament l-aktar foqra). Biex joħorġu r-relikwjarju għat-trasulazzjoni, iċ-ċerimonjier kien jirċievi ċ-ċavetta mingħand uffiċjal u r-relikwja tittieħed lejn l-altar maġġur biex isiru l-vespri. F'jum il-festa, fl-24 ta' Ġunju, kienu joħorġuha wkoll proċessjonalment mat-toroq tal-Belt. Meta Bonaparte żarma dak kollu li ried mit-teżori tal-knisja ta' San Ġwann, għadda l-knisja lill-Isqof Vincenzo Labini u dan, fit-23 ta' Ġunju tal-1798, mexxa ċ-ċerimonja tat-trasulazzjoni tar-relikwja mill-oratorju sal-altar maġġur kif kien isir fi żmien l-Ordni. Ta' min jgħid li kienu jiġu diversi barranin iżuru l-knisja ta' San Ġwann u fosthom kien hemm min semma li mill-Ewropa diversi nies kienu jibagħtu ċrieket magħhom biex imissuhomlhom mar-relikwja oriġinali ta' id San Ġwann u jeħduhomlhom lura. Fl-1660 il-Gran Mastru ried jibgħat rigali lill-viċi re ta' Sqallija u martu. Minbarra skjava sewda, xorb u ġlud fini, bagħatilhom ukoll ħamsin ċurkett li ntmessew mar-relikwja tal-id ta' San Gwann — relikwji hekk magħrufin bħala relikwji sekondarji. Fil-pittura ta' Preti u ta' Favrav Is-sala taċ-Centru tal-Konferenzi, Dar il-Mediterran, fi żmien l-Ordni kienet l-Infermerija. Jidher li fix-xitwa din is-sala kienu jarmawha b'131 arazz maħdumin mis-suf li kienu jdendluhom mal-ħajt. Minflok dawn, fis-sajf kienu jdendlu sett tpinġijiet li juru episodji mill-istorja tal-Ordni, attribwiti lil Mattia Preti. F'rapport inventarju tal-1881 jissemma' li kien baqa' pittura waħda biss minn dawk kollha, u din kienet turi lil Gran Mastru Pierre D' Aubusson jagħti qima lir-relikwja tal-id ta' San Ġwann. Lill-pittur Antoine Favrav, fl-1751 kienu onorawh billi daħħluh fl-Ordni fi grad ta' armorum serviens. Għalhekk, bħala l-passaġġ jew rigal tiegħu lill- Ordni, fil-knisja konventwali ta' San Ġwann, fl-ispazju qabel wieħed jidħol fl-oratorju, Favrav pinġa żewġ lunetti, waħda minnhom turi lill-Gran Mastru D'Aubusson jirċievi r-relikwja ta' id il-leminija ta' San Ġwann u l-oħra turi s-sejba ta' ras San Ġwann wara l-martirju. Meta l-Ordni telaq minn Malta Il-Gran Mastru Ferdinand Hompesch kellu lesti 78 kaxxa mimlijin biex jeħodhom miegħu Trieste meta kellu jitlaq minn Malta. Miegħu ħa wkoll ir-relikwji ta' id San Ġwann u tas-Salib (il-'veru linju'') u wkoll l-ikona tal- Madonna ta' Philermos. Dawn tahom lit-Tsar tar-Russja Pawlu I, li kien offra li jidħol bħala protettur tal-Ordni ta' San Ġwann f'Jannar 1797, u fis-7 ta' Novembru 1798 ġie magħżul bħala Gran Mastru minn grupp żgħir ta' kavallieri li kienu jiffurmaw il-Prijorat tar-Russja. L-għotja tar-relikwji saret f'Ottubru 1799, b'ħafna ċerimonji u pompa kif kien iħobb it-Tsar. Purċissjoni waħda, bit-Tsar u ħafna uffiċjali, kavallieri u mistednin marret lejn il-palazz. Purċissjoni oħra separata, bil-kavallieri u l-kleru mal-Konti de Litta f'karrozzella ndurata jakkumpanja t-tliet relikwji, ltaqgħet magħhom u ffurmaw pellegrinaġġ wieħed, li fih it-Tsar kien liebes ta' gran mastru. Imma fl-1801 Pawlu I ġie assassinat u r-relikwji ttieħdu fil-palazz tax-xitwa f'San Pietruburgu fejn damu ħafna snin. Madankollu sar magħruf li r-relikwji kienu baqgħu proprjetà tal-familja imperjali u t-Tsar Nikola ma riedx jiddepositahom fil-katidral, imma fl-1853 saret kopja tal-ikona biex biha Festa tas-Salvatur 2009 ġ tibqa' ssir ċerimonja u kull sena kien jislef it-tliet relikwji għall-purċissjoni imma kienu jirritornawhomlu lejn San Pietruburgu malli jlestu minnhom. Meta feqqgħet ir-rivoluzzjoni Bolxevista fl-1917 ir-relikwji milli jidher reġgħu nħbew. F'Lulju 1918, Nikola II u l-familja tiegħu ġew assassinati. L-imperatriċi laħqet ħarbet lejn id-Danimarka u ħadet magħha r-relikwji għax kienu proprjetà tal-familja tagħha. Qabel mietet fl-1928 għaddiethom lil wieħed patri Ortodoss. Ir-relikwi ttieħdu fil-Ġermanja fi knisja Ortodossa u, wara aktar vjaġġi u ċaqliq, fl-1932, spiċċaw fil-palazz rjali ta' Belgrad għand Alessandru I, Re tal-Jugoslavja, biex jieħu ħsiebhom. Matul it-Tieni Gwerra Dinjija, fl-1941, biex jiġu protetti mill-invażuri, ittieħdu lejn il-Montenegro u jidher li baqgħu miżmunin hemm fil-belt ta' Cetinje. Relikwji oħra ta' San Ġwann il-Battista Is-suġġett tar-relikwji ma jispiċċa qatt. L-aktar matul is-sekli taż-Żmien Medjeali, u wkoll fi żmien l-Ordni tal-Kavallieri, relikwji minn kull xorta u ta' kollox kienu jitfaċċaw kullimkien. Għalkemm ħafna mir-relikwji jġibu l-awtentikazzjoni, ftit każi biss, minn dawk l-eluf, jistgħu tabilħaqq jiġu aċċertati. Kien hawn negozju sħih bihom u ġieli kont issib fdal aktar milli hu anatomikament jew raġjonevolment possibbli. Fil-knisja ta' San Ġwann kellhom relikwjarju li kien fih relikwja deskritta bħala biċċa mill-imnieħer ta' San Ġwann. L-istoriku Dal Pozzo jgħid li wieħed reliġjuż kien seragha, inqabad u kkundannawh għal mewt imma biddlulu l-kundanna għal waħda ta' ħabs għal għomru. L-istess storiku jgħid li l-Gran Mastru Verdala rrikkmanda lill-kavallieri li jkunu Napli biex iżuru l-knisja ta' San Ligori fejn jingħad li kien hemm demm ta' San Ġwann li darba qalu li kien jinħall u jsir likwidu. Hemm min jgħid ukoll li ras San Ġwann, fl-1206, kienet ittieħdet minn Kostantinopli għal Amiens. anbijnoggf JIJ-3JIXE